VS000933
Datum: 1986-09-29T01:00:00.000+01:00
datum_sodbe_i_stopnje: 1999-04-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 9900000 SIT
opombe: II Ips 564/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 do 65 let

Upokojenec.

## Škodni dogodek

Kot pešec je bil poškodovan v prometni nesreči.

## Poškodba

Večkratni odprti prelom spodnjega dela leve golenice, prelom lobanje, prelom levega 10. rebra, defekt kože na levi goleni, gnojenje kosti leve goleni in popoškodbeni šok in amputacija leve goleni.

## Telesne bolečine

2500000 SIT 8 dni hude, 14 dni občasne hude, 18 dni srednje hude, 21 dni občasne srednje hude, 2 meseca lahke in 2 meseca občasne ter pojemajoče lahke.

#### Hospitalizacija

64 dni; 2 operaciji.

#### Rehabilitacija

Zdravljenje pri Zavodu za rehabilitacijo invalidov 3 mesece.

#### Nevšečnosti med zdravljenjem

Reanimacija in intenzivno zdravljenje z infuzijami tekočin ter transfuzijami; mirovanje in vezanost na strežbo bolniškega osebja; opravljanje higienskih potreb v prisotnosti drugih bolnikov; amputacija desne goleni pod kolenom; hoja ob podpori bergel in asistenci fizioterapevtoV.

## Strah

700000 SIT 3 mesece sekundarni strah.

## Zmanjšanje življenjske aktivnosti

6000000 SIT 50-odstotno ZŽA. Tožnikova stabilnost in gibljivost sta omejeni, ni zmožen za dela, ki jih je potrebno opravljati dvoročno, saj potrebuje oporo, ni sposoben prenašati bremen, se vzpenjati in spuščati po stopnicah, hoditi po neravnih in hribovitih površinah ter površinah z raznimi ovirami, kjer bi bilo treba ovire premagovati z daljšimi koraki ali preskokom. Ni sposoben opravljati klečečih oziroma čepečih del, otežkočena mu je uporaba javnih prevoznih sredstev. Ni več sposoben opravljati del na vrtu, ki jih je poprej opravljal na svojem domu in tudi ne del na polju in zidarskih del, ki jih je poprej občasno opravljal.

## Skaženost

700000 SIT Skaženost zaradi amputacije noge in proteze ter šepajoče hoje.

---

ZOR člen 200, 203